La Casa Municipal de Cultura acull l'obra de teatre ‘La invasión de los bárbaros’ el divendres 27 de novembre
23 de novembre 2020

![Imagen 1](/media/02nghcjb/64_mini_cartel-barbaros.jpg)

La companyia valenciana Arden Producciones arriba a la Casa Municipal de Cultura del Port de Sagunt amb l'obra de teatre La invasión de los bárbaros, el divendres, 27 de novembre, a les 21.30 hores. Esta obra de 65 minuts i per a tots els públics forma part de la programació de tardor de la Regidoria de Cultura de l'Ajuntament de Sagunt i es podrà veure prèvia [compra d’entrada​](https://www.servientradas.com/espectaculo/AYUNTAMIENTO_DE_SAGUNTO/6/la-invasion-de-los-barbaros-arden-producciones.html) al preu de 7 euros.

  

A punt de celebrar els 25 anys de trajectòria, Arden Producciones estrena la seua última producció, La invasión de los bárbaros, de nou amb un text i direcció de Chema Cardeña que al costat de Juan Carlos Garés, Iria Márquez i Rosa López interpreten esta història, amb dos trames en paral·lel: una relacionada amb la col·lecció del Museu del Prado que es va resguardar a València; i una altra quan es va començar a activar la llei de memòria històrica

  

La invasión de los bárbaros va més enllà del like instantani per reflectir en dos moments ben diferents sengles històries que transcorren en paral·lel. D'una banda, està l'interrogatori d'un tinent franquista a una conservadora d'art en els soterranis de les Torres de Serrans. És 1939, acabat el conflicte, no apareix el quadre que dona nom a l'espectacle, un oli que en esta ficció pertany a la col·lecció del Museu del Prado que es va intentar resguardar de la guerra, portant-lo a un dels últims bastions republicans.

  

La segona línia d'acció transcorre en 2009, quan va començar a posar-se en marxa la llei de memòria històrica. En un poble dels voltants de València, una activista es reunix amb un alcalde conservador per intentar activar unes exhumacions. L'escenari es dividix en dos i les històries avancen equidistants, encara que les emocions confluixen.

  

![](/media/s23hx3y4/64_cartel-barbaros.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-casa-municipal-de-cultura-acull-l-obra-de-teatre-la-invasion-de-los-barbaros-el-divendres-27-de-novembre/ "Facebook")
*   [](http://twitter.com/share?url=https://aytosagunto.es/va/actualitat/la-casa-municipal-de-cultura-acull-l-obra-de-teatre-la-invasion-de-los-barbaros-el-divendres-27-de-novembre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-municipal-de-cultura-acull-l-obra-de-teatre-la-invasion-de-los-barbaros-el-divendres-27-de-novembre/ "Linked In")
*   [](mailto:?body=https://aytosagunto.es/va/actualitat/la-casa-municipal-de-cultura-acull-l-obra-de-teatre-la-invasion-de-los-barbaros-el-divendres-27-de-novembre/)